टैंपो चालकों ने अवैध वसूली का किया विरोध
टैंपोचालक संघ के पूर्व अध्यक्ष जितेंद्र पांडेय के नेतृत्व में करगली गेट के टैंपो चालकों ने अवैध वसूली का विरोध करते हुए इसकी लिखित शिकायत बेरमो बीडीओ कृतिबाला लकड़ा से की। इस पर बीडीओ ने उन्हें आश्वस्त किया कि मामले की जांच कर जल्द से जल्द कार्रवाई की जाएगी। यहां जितेंद्र पांडेय ने कहा कि विश्वनाथ तुरी द्वारा करगली गेट में प्रतिदिन हर टैंपो से 10 रुपए की वसूली की जा रही है। जबकि उक्त स्टैंड की नीलामी नहीं हुई है। उन्होंने कहा कि यह वसूली करीब 6 दिनों से शुरू की गई है। इस पर विश्वनाथ तुरी ने कहा कि बस स्टैंड से भागकर टैंपो चालक जहां-तहां से सवारी उठा लेते हैं। इसलिए करगली गेट में पैसा लिया जा रहा है। मौके पर टैंपो चालक जितेंद्र पांडेय, संजय राम, धीरज कुमार, मधुसूदन राम, कारू कुमार, अशोक यादव, पिंटू रवानी, योगेंद्र राम, सुनील यादव, आलम सिद्धिकी, साबीर, अरमान, शंकर रवानी, प्रदीप कुमार, प्रकाश यादव, मंटू कुमार, अन्नू केशरी, सुनिल यादव, सूरज कुमार आदि मौजूद थे।
hin_Deva hin_Deva